Ingeborg Flood

Ingeborg Boyine Flood () var ein norsk forfattar, lyrikar og slektsforskar, kjend for ein allsidig og produktiv forfattarskap.

 Familie og ekteskap 
Ingeborg Flood var dotter av tollkontrolløren og forfattaren Just Wright Flood (1850–1936) frå slekta Flood og Stine Marie Olsen Mostad (1856–1922). Ho vart gift 18. mars 1939 gift med reiseføraren Herman Hoë Brodtkorb (1878-1946). Ho vart gift for andre gong 23. januar 1948 med arkitekten Finn Fauchald Narum (f. 1890).

 Liv og virke 
Sjølv om Flood ikkje hadde noka utdanning ut over gymnaset, hadde ho ei betydeleg intellektuell verksemd gjennom fleire tiår. Ho utmerka seg først som lyrikar, med debuten Nattevakt i 1929, og fire diktsamlingar til i løpet av 1930-åra. Den siste diktsamlinga hennar, Godt å være to, vart utgjeven i 1945. Sistnemnde vert rekna saman med Hverdagens under frå 1932 som den beste diktsamlinga hennar.

Mot slutten av 1930-åra byrja Flood ein løpebane som slektsforskar, med utgjevinga av boka Slekta Paulsen (Sorknes-slekten). Dette vart den første i ei lang rekkje personalhistoriske og genealogiske utgjevingar. Blant dei siste bøkene hennar i denne sjangeren var den slektshistoriske skildringa av hennar eigen familie, i Skiensfamilien Flood (1959). Ho var medarbeidar i fleire slektshistoriske publikasjonar og virka som redaktør for Norsk slektskalender.

Rundt 1950 la ho ein ny type utgjevingar til virket sitt, gjennom bøker beståande av skisser som bygde på gamle rettsdokument, blant anna med I kro og strede: kulturhistoriske skisser fra gamle tingbøker (1951) og Fra Nattmannshaugen til Hovedtangen: skisser fra gamle rettsdokumenter (1952). Ho dokumenterte òg lokalhistoria på Lysaker og Ullern. Ho var dessutan hovudredaktør for verket Norges Apotek og deres innehavere, der ho sjølv skreiv bind 3-6.

Flood var i 1948–51 styremedlem i Kunstnerforeningen, som i 1950 heidra henne med riddarkrossen av Purpurneseordenen.

 Bibliografi 

 Diktsamlingar 

 1929: Nattevakt, dikt, Some & Co:s Forlag, Oslo
 1930: Demring, dikt, Some & Co:s Forlag, Oslo
 1932: Hverdagens under, dikt, Some & Co:s Forlag, Oslo
 1934: Nattens brev, dikt, Aschehoug, Oslo
 1937: Ja!, dikt, Aschehoug, Oslo
 1945: Godt å være to, dikt, Aschehoug, Oslo

 Genealogisk og personalhistorisk litteratur 

 1937: Slekten Paulsen (Sorknes-slekten)
 1938: Slektsoptegnelser: Boberg-familien (manuskript)
 1938: Slekten Skar, Skard
 1943: Liten håndbok i ættegranskning, Dreyer, Oslo
 1944: Gjedde: stamtavle over den gamle adelige slekt, Cammermeyer, Oslo
 1947: Presteslekten Lund fra Stod, på grunnlag av Aagaat Daaes stamtavle fra 1918
 1949: Norsk slektskalender, bd. 1
 1953: Christiania-slekten Bugge
 1953: Slekten Robertson
 1953–59: Norges Apotek og deres innehavere, bd. 3–6
 1957: Rygge, bd. 1 Gårder og slekter, Rygge
 1959: Skiensfamilien Flood, Larvik, 2. utg. 1961
 1961: Slekten Steenstrup, Oslo

 Kulturhistoriske arbeid 

 1949: Kanaljer og godtfolk, Aschehoug, Oslo
 1951: I kro og strede: kulturhistoriske skisser fra gamle tingbøker, Gyldendal, Oslo
 1951: Lysaker vel 1901-1951
 1952: Fra Nattmannshaugen til Hovedtangen: skisser fra gamle rettsdokumenter, Gyldendal, Oslo
 1963: Ullernåsen (sm.m. Sverre M. Halbo), Oslo

 Andre utgjevingar 

 1943: Sommer på landet, biletbok med tekst av Ingeborg Flood

 Legat og stipend 

 Schäffers legat 1933, 1936 og 1938
 Statens forfatterstipend 1940
 Houens legat 1943
 Henrichsens reisestipend 1945
 DNFs reisestipend 1946

 Kjelder 

Denne artikkelen bygger på «Ingeborg Flood» frå ,  den 15. november 2021.  
 oppgav desse kjeldene:


 Bakgrunnsstoff 
 Ingeborg Flood i Norsk biografisk leksikon

Kategori:Folk frå Bærum
Kategori:Norske lyrikarar
Kategori:Norske forfattarar